Million-gullbrekk i Italia: – Feig handling
Statuer og smykker i gull av den italienske skulptøren Umberto Mastroianni har blitt stjålet fra en utstilling ved Gardasjøen. De 20 statuene og 30 smykkene er verdsatt til nesten 11,4 millioner norske kroner, og har vært utstilt ved Museo d’Annunzio Segreto siden desember. Onsdag morgen fikk de ansatte en sjokkerende overraskelse. Utstillingen hadde blitt helt tømt.  Det eneste som lå igjen var ett eneste verk, som det mistenkes at tyvene mistet på gulvet på vei ut, skriver The Guardian.  Ifølge lokalavisen Brescia Today tok tyvene seg inn i lokalene i løpet av natten gjennom en sidedør, uten å utløse alarmen. – Det som har skjedd ved Vittorale er meget alvorlig. Det er en feig handling som har slått til mot en av høydepunktene i Lombardys kultur. Jeg håper verkene blir funnet så raskt som mulig, og de ansvarlige brakt for retten, sier kulturminister i Lombardy Francesca Caruso, til avisen. Skulptøren Mastroianni var aktiv i den italienske motstandsbevegelsen under andre verdenskrig, og døde 87 år gammel i 1998.
Gullstatuer og smykker av den italienske skulptør Umberto Mastroianni stjålet fra Museo d'Annunzio Segreto ved Gardasjøen Verkene er verdt nesten 11,4 millioner norske kroner Tyveriet skjedde natt til onsdag, og tyvene kom seg inn uten å utløse alarmen Lombards kulturminister betegner tyveriet som alvorlig og håper verkene blir funnet